Diari Oficial de la Generalitat Valenciana


Sumari del DOGV 3443, del 26-02-1999 (1999/715)

ACORD de 17 de desembre de 1998, de la Comissió Territorial d'Urbanisme de València, sobre el al punt 2.2 de la modificació núm. 3 del Pla General de Silla, relativa a 11 punts.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/715


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Silla
    * pla d'urbanisme

ACORD de 17 de desembre de 1998, de la Comissió Territorial d'Urbanisme de València, sobre el punt 2.2 de la modificació núm. 3 del Pla General de Silla, relativa a 11 punts. [1999/L715]
  
Vist l'expedient remés per l'Ajuntament de Silla referit al punt 2.2 de la modificació núm. 3 del Pla General, relativa a 11 punts, i de conformitat amb els següents
  
Antecedents de fet
  
Primer. La Comissió Territorial d'Urbanisme de València, en sessió celebrada el dia 23 de juliol de 1997, i en relació amb la modificació núm. 3 del Pla General de Silla relativa a 11 punts, va adoptar l'acord següent:
  
1. Aprovar definitivament els punts 1.6 i 2.3.
  
2. Suspendre l'aprovació definitiva del punt 2.2.
  
Les deficiències que es van assenyalar en aquest acord respecte del punt 2.2 es referien a les següents qüestions: «no s'ha documentat l'estat actual de les parcel·les, ni s'ha resolt la coordinació amb l'ordenació ?no, tan sols a nivell de zonificació- del sòl urbà industrial de Beniparrell, ni s'ha justificat el compliment de les zones de protecció de la carretera, ni, finalment, s'ha sol·licitat cap informe a l'Ajuntament de Beniparrell. A més de tot això, la Demarcació de Carreteres de l'Estat del Ministeri de Foment ha emés un informe desfavorable en data 16 de juny de 1997, ja que la línia límit d'edificació ha de situar-se a 50 m. Finalment, cal recordar que en l'informe emés per la Conselleria de Medi Ambient s'indicava la necessitat de declaració d'impacte ambiental».
  
Segon. L'ajuntament va acordar sotmetre l'expedient al tràmit d'informació pública mitjançant un acord de 30 d'octubre de 1996. La qual cosa es va realitzar mitjançant la publicació de sengles anuncis en el diari Las Provincias de 12 de novembre de 1996 i en el DOGV de 14 de novembre de 1996. L'aprovació provisional es va acordar el 28 de gener de 1997.
  
Tercer. El projecte inicial constava de memòria justificativa, ordenances vigents i modificades, fitxa urbanística, plans d'informació i plans d'ordenació.
  
La reparació de deficiències s'ha formalitzat en un nou projecte que refon la documentació inicial amb les correccions que s'han introduït.
  
Quart. El punt 2.2 de la modificació consisteix en classificar com a sòl urbà industrial vàries parcel·les que queden entre l'autovia (desviació de les carreteres N-332 i N-340) i el sòl urbà industrial de Beniparrell. Aquestes zones estan incloses en el pla vigent en sectors de sòl urbanitzable no programat, però han quedat separats d'aquests àmbits pel traçat de la citada autovia. S'indica que es tracta de dues parcel·les en gran part construïdes i que formen una unitat funcional amb els polígons limítrofs del terme de Beniparrell. Es justifica en l'article 17 de la Llei Reguladora de l'Activitat Urbanística (d'ara en avant, LRAU) que estableix que es garantirà l'homogeneïtat o coordinació del planejament en la frontera comuna de termes municipals.
  
Cinquè. L'ajuntament ha procedit a introduir correccions en el document, per tal de reparar les deficiències que es van indicar en l'acord de la Comissió Territorial d'Urbanisme de data 23 de juliol de 1997. El projecte, juntament amb l'estudi d'impacte ambiental, han estat sotmesos novament a informació pública mitjançant acord del ple de l'ajuntament de data 24 de febrer de 1998. Transcorregut aquest període d'informació pública, en el qual no es van presentar al·legacions, es va aprovar provisionalment pel mateix òrgan en data 30 de juny de 1998.
  
Sisè. Les correccions que s'han introduït en el document són les que s'analitzen a continuació: s'aporta un pla en el qual es reflecteix l'estat actual de les parcel·les; es defineix una ordenació coordinada amb l'ordenació del sòl urbà industrial limítrof del municipi de Beniparrell; es defineixen les zones de protecció de la carretera (25 m de zona de servitud i 50 m de línia límit d'edificació) i del ferrocarril (15 m de zona de servitud i 30 m de línia límit d'edificació); s'ha sol·licitat un informe a l'Ajuntament de Beniparrell, encara que no ha estat emés per aquest organisme; la Demarcació de Carreteres de l'Estat del Ministeri de Foment ha emés un informe favorable, en data 26 de març de 1998; s'ha emés declaració d'impacte ambiental favorable, de data 22 d'octubre de 1998.
  
Per una altra part, la normativa aplicable a aquesta nova zona serà la mateixa que la que estableix el municipi de Beniparrell per a la zona SUI-4.
  
Setè. El Consell Metropolità de l'Horta va emetre un informe favorable en data 28 de maig de 1998. L'informe de la Demarcació de Carreteres de l'Estat del Ministeri de Foment, de data 26 de març de 1998, és favorable, amb una sèrie de prescripcions que consten en aquest informe.
  
Vuitè. Silla té un pla general aprovat definitivament per la Comissió Territorial d'Urbanisme en data 14 d'octubre de 1992.
  
Novè. La Comissió Informativa de la Comissió Territorial d'Urbanisme de València, en sessió celebrada el 10 de desembre de 1998 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació és correcta, de conformitat amb el que estableix l'article 55.1, per remissió a l'article 38, de la LRAU. Per una altra part, la documentació està completa, d'acord amb el que disposa l'article 27 de la LRAU.
  
Segon. Analitzat el contingut de les correccions introduïdes en el document, es consideren reparades les deficiències indicades en l'acord de la Comissió Territorial d'Urbanisme de data 23 de juliol de 1997.
  
Tercer. La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels Plans Generals ?i de les seues modificacions- de municipis de menys de 50.000 habitants, de conformitat amb el que disposa l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 17 de desembre de 1998 acorda aprovar definitivament el punt 2.2 de la modificació núm. 3 del Pla General de Silla, referit a sòl industrial annex al terme de Beniparrell.
  
L'Ajuntament de Silla haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.